Koju jõudes oli kell juba 12 läbi. Hakkasin magama sättima ja järsku kuulsin seda sama kisa, mille peale ma enne välja läksin. Mõtlesin, et mis nüüd siis lahti on. Võtsin taskulambi ja  läksin uurima. Suure kisa peale jõudsin järgmise kassipoja juurde, kes oli sellest kohast, kus kast enne oli umbes 5 meetri kaugusel. Ta oli küll teist värvi kui teised aga ma olen kindel, et ta on sealt samast kastist pärit. Võtsin ta sülle ja läksin tuppa. Mõtlesin, et mida nüüd teha. Ja võtsin otsuse vastu, et sellest kiisust ma vähemalt proovin kassi kasvata. Esiteks võtsin külmkapist piima ja ajasin ta pliidil umbes toa temperatuurile. Siis hakkasin kõrrega teda vaikselt toitma. Ega ta väga huvi ei  tundnud sellest piimast aga kuidagi sai see talle sisse joodetud. Peale seda leidsin talle väikse pesukausi, panin ühe vana särgi sinna sisse ja kiisukese sinna peale. Võtsin veel ühe käterätiku ja panin selle poolele kausile peale. Ta magas kuskil pool tundi ja siis hakkas kisama. Ajasin piima soojaks ja suutsin jälle paar lonksu talle sisse joota. Siis võtsin ta koos kausiga ja läksin magama, kauss minu kõrval voodi peal. Jällegi umbes pool tundi oli rahu ja siis hakkas nutmine peale. Võtsin kassi endale  rinna peale ja ta ji automaatselt magama. Und jätkus umbes kaheks tunniks, kui uuesti kisa peale hakkas. Tõusin püsti, jootsin veel piima ja jälle tuli tal hea uni. Ainult minu lähedal magab, see kauss talle ei meeldi millegipärast. Öö oli selline kaks tundi und, pool tundi kisa, kaksi tundi und, pool tundi kisa.